runetrust/blame-folketinget-dk huggingface dataset:
Bent Bøgsted (DF), 2011-11-25:
Jamen altså, jeg mener seriøst, at det kan være bemærkelsesværdigt, at en flygtning fra Afghanistan lige nøjagtig finder til Danmark, for hvis man er flygtning – det har man tidligere set under de forskellige krige, og det ser man også i Afrika i dag – flygter man ud af landet, og det er lige over på den anden side af grænsen.
Bjarne Laustsen (S), 2002-04-17:
Jeg vil gerne spørge ministeren, om ikke ministeren mener, at politik handler om holdninger og om prioriteringer, og om det ikke også derfor må være berettiget, at man stiller et spørgsmål om, hvorfor regeringen har trukket forslaget, for forslaget er blevet trukket, efter at fru Lene Garsdal har stillet sit spørgsmål.
Naser Khader (KF), 2020-11-19:
Men jeg er ikke tilhænger af, at man begynder at bruge 1930'ernes retorik, det skal man lade være med, ligesom man skal lade være med at sige, at det medfører det ene, det andet og tredje, for vi skal ikke lade andre lande eller organisationer have vetoret i forhold til, hvad vi vedtager i Danmark.
Morten Østergaard (RV), 2011-06-01:
Det efterlader det uigendrivelige indtryk, at det er, fordi regeringen ikke vil lave en barseludligningsordning for selvstændige, og det er klart, at der har vi en uenighed, fordi det er et løftebrud i forhold til de løfter, der blev afgivet i forbindelse med forliget fra 2006.
Rosa Eriksen (M), 2024-11-21:
Det er et kvalitetsløft, som har potentiale til at bringe mere selvbestemmelse og omsorg til de ældre, for borgere på fremtidens lokalplejehjem kan se frem til, at beslutningen om deres hverdag bliver taget af dem selv i samspil med de lokale medarbejdere og ledere, dvs. dem, der ser behovene og drømmene hos de ældre.
Kristian Jensen (V), 2001-05-04:
Det er jo ikke noget, som vi i Venstre står fast på, fordi vi én gang har vedtaget det, at det altid skal være sådan. Jeg vil godt sige til hr. Søren Kolstrup, at jeg stadig væk har den opfattelse, at man inden for den offentlige sektor på alle områder bør overveje præcis de samme ting, hvad enten man sender en opgave i udbud eller man klarer den i egne rækker. Man skal vurdere, hvilken kvalitet, man skal vurdere leverancesikkerhed, man skal vurdere, hvilke vilkår man stiller op. Derfor bør det ikke være så svært og så dyrt at udlicitere, som det er.
Marie Krarup (DF), 2018-01-26:
Det danske sprog kan ikke klare en markedsøkonomisk konkurrence med de store verdenssprog, det er da klart, og derfor er man nødt til at gøre noget ekstra, og det er det, vi som ansvarlige politikere er villige til at gøre for at fastholde dansk som et sprog, der kan bruges på alle niveauer i det danske samfund, også på de højere uddannelser.
Naser Khader (KF), 2020-06-04:
Derfor er det fornuftigt og ordentligt, at vi midlertidigt nedsætter kravet for at kunne modtage den skattefrie seniorpræmie til 1.040 løntimer, hvis perioden fra og med den 1. marts til og med den 30. juni indgår i den 12-månedersoptjeningsperiode, man har.
Per Clausen (EL), 2005-03-01:
Hvis man gennemfører det her EU-direktiv, tyder noget på, at situationen godt kan blive en anelse bedre, selv om vi synes, at når man kigger på lovgivningen og på direktivet, er det måske en anelse svært at se, hvordan vi helt konkret skal sikre os, at vi får et resultat ud af det, som giver en egentlig forbedring.
Morten Bødskov (S), 2012-02-03:
Som det fremgår af Justitsministeriets brev af 9. november 2011 til Folketingets Indfødsretsudvalg, understregede UNHCR i en besvarelse til det tidligere integrationsministerium, at det er en helt grundlæggende betingelse for at kunne gøre brug af undtagelsesbestemmelsen og dermed nægte statsborgerret, at den pågældende enten skal være fundet skyldig i en forbrydelse mod statens sikkerhed eller være idømt en fængselsstraf på 5 år eller derover.
Helle Thorning-Schmidt (S), 2014-02-27:
Man kunne i al fredsommelighed have ønsket, at ordføreren for forespørgerne måske var lidt mere præcis – og det var hun også i sin begrundelse – for man fornemmer jo klart en dagsorden og, nu tør jeg næsten ikke sige det, men måske også lidt manglende mod til at sige, hvad det egentlig handler om.
Hanne Severinsen (V), 1999-04-06:
Der er utrolig meget forskel på, hvad Sjirinovskij mener, og hvad Kubeljev står for, og de er altså begge to russiske politikere i Europarådet, så det er jo netop der, vi måske kan få den mangfoldighed, og vi faktisk opdager, at ligesom der også er forskel på os herhjemme, så er det heller ikke alle russere, der mener, som der står i fjernsynet, og det er heller ikke alle ukrainere, som står for det samme.
Victoria Velasquez (EL), 2025-10-22:
Klaus, Alvin, Philip, Jette og Kjartan, som er med i Folketingssalen i dag, er med til at rejse det spørgsmål, som er fuldstændig afgørende, og det er: Hvordan får vi sikret, at vi har nok billige boliger, og at folk har et hjem?
Sandy Brinck (S), 2004-01-27:
nærmere, hvordan det hænger sammen - 20 mio. kr. kontra 350 mio. kr. Men det, der undrer mig, når jeg sidder og lytter til debatten, er, at hr. Hans Andersen stort set i hver anden sætning påpeger, hvor vigtigt det her er, men det er bare ikke lige på den her måde, det skal gøres.
Sofie Carsten Nielsen (RV), 2017-02-02:
Jeg tror, folk godt kan blive lidt forvirrede over det her med, at det er et samlet lovforslag, der både handler om Danmarks Forsknings- og Innovationspolitiske Råd, som vi egentlig ikke ændrer på rammerne for, og så det, som er den egentlige forandring her, nemlig de ændrede rammer for Danmarks Frie Forskningsfond.
Martin Henriksen (DF), 2010-04-08:
I første omgang kan man jo også vælge at sige, at nu laver man den her aftale, uden at man har elektronisk overvågning, og hvis man kan se, at den unge bryder aftalen, kan man jo så senere overveje, om man vil indføre en elektronisk overvågning, altså fodlænke, på den pågældende person.
Peder Hvelplund (EL), 2022-06-03:
Og det er jo bl.a. også derfor, at vi har rejst kravet om, at man allerede nu afsætter 5 mia. kr. til et lavt- og ligelønsløft, som kan fordeles i de kommende overenskomstforhandlinger, så vi netop kan sikre, at vi både kan rekruttere og fastholde det personale, der er behov for, både nu og i tiden fremover.
Peter Hummelgaard (S), 2023-11-15:
Altså, vores myndigheder har jo ageret på baggrund af Højesterets kendelser, navnlig de kendelser, som blev afsagt den 12. oktober, og som også satte en række begrænsninger for, hvilket bevis der kunne føres, fordi man i kendelserne af 12. oktober jo dybest set gav anklagede medhold i, at de skulle have retsbøgerne udleveret til deres bopæl uden nogen forudgående krav til, hvordan eksempelvis afskrifter af vidneforklaringer, der er givet for lukkede døre, skulle opbevares.
Jacob Jensen (V), 2008-11-25:
Man kan så diskutere hvor meget og hvor lidt, men jeg hører egentlig, at hr. Frank Aaen anerkender, at den har en virkning, at lånemarkederne er begyndt at tø op, og at helt almindelige danskere dermed igen kan få finansiering, og at helt almindelige virksomheder igen kan få finansiering til de projekter, som de lever af, og dermed også sikre arbejde til helt almindelige danskere og lønmodtagere i øvrigt.
Karsten Lauritzen (V), 2010-12-17:
Jeg må sige, at hvis oppositionen mener, at der er problemer i SKAT med, at de ikke udfører kontrollen effektivt nok, at de udfører en lempelig kontrol med landets ydre grænser, så må man også være med til at give SKAT nogle øgede beføjelser til at sikre, at den her kontrol foregår mere effektivt.
Kirsten Jacobsen (FP), 1999-01-13:
Men når vi så bliver konfronteret med håndfaste beviser på, at der er skoler, hvor de, der har startet skolerne, forældrekredsen, bestyrelsen, simpelt hen ikke varetager de pædagogiske hensyn, varetager børnenes tarv, men først og fremmest har helt andre dagsordener, så synes jeg ikke, man her i Folketinget bare kan sige: Ja, men i helt ekstraordinære situationer kan man altså sætte et ekstra tilsyn på, og nu har vi altså sidste år vedtaget, at kommunerne osv. efter ministeriets pålæg også kan gøre det. Så synes jeg lige så godt, man kan tage fat om nældens rod, nemlig at opnå det, at man forebygger i stedet for altid at skulle rykke ud med ambulancen.
Holger K. Nielsen (SF), 1997-12-04:
Det er også det, debatten i dag handler meget om: debatten om ny viden, debatten om, hvorvidt særlige nationale kendetegn skal ind som en del af forudsætningerne for at kunne bruge garantien, debatten om, hvorvidt garantien må være i et modsætningsforhold til det indre markeds funktion.
Kim Behnke (FRI), 2000-05-17:
Så må Det Konservative Folkeparti vel også ønske, at den danske befolkning så hurtigt som muligt ophæver de fire forbehold, som Det Konservative Folkeparti mener, Danmark skal ophæve, eller i hvert fald to af dem ud over forbeholdet om Den Økonomiske og Monetære Union.
Svend Auken (S), 2004-02-17:
Hvorfor skal folkekirken ikke have lov at styre sine egne anliggender? Derfor kan man jo sagtens sætte rammen i grundloven, sætte rammen i en lovgivning vedtaget her i Folketinget, men inden for den ramme skal folkekirken da ordne sine egne anliggender selv.
Frank Jensen (S), 2001-04-18:
Så med de positive bemærkninger, der er kommet fra ordførere her, skal jeg ikke trække forhandlingerne i langdrag, men bidrage positivt til udvalgsbehandlingen og også kaste lys over de spørgsmål, som hr. Fauerholdt havde i forhold til den skrivelse, der er kommet fra bl.a. hr. Ditlev Nielsen, og det vil vi selvfølgelig gøre under udvalgsbehandlingen.
Lars Løkke Rasmussen (V), 2010-10-07:
Det er også et spejlbillede på og en refleksion over, hvad jeg også har forsøgt at understrege her – hvilket hr. Høgni Hoydal også var inde på, da han kritiserede min tale for at være indadvendt – nemlig at Danmark som nation er i en særlig situation, her, hvor vi har lagt det værste af finanskrisen bag os.
Kristian Thulesen Dahl (DF), 1999-05-21:
Og så siger vi, punkt 2, at vi ønsker at få parterne på banen i en diskussion om, hvordan man i fremtiden kan have et system, så vi ikke igen om nogle år står i den situation, at der er konflikt på sygehusområdet, og så går der 3 arbejdsdage, og så griber Folketinget ind.
Christine Antorini (S), 2008-02-22:
Det er, at de bliver sløve, de tænker ikke ordentligt i forhold til undervisningen, og når vi synes, at man skal have et helhedssyn på skolen, er det netop, fordi det isoleret ikke handler om et gratis måltid mad eller ej, det handler netop om, hvordan man etablerer et undervisningsmiljø, der samlet set gør, at børnene får mest læring, mens de er i folkeskolen.
Jesper Langballe (DF), 2004-12-14:
Det er da en politisk logik, der hører hjemme i pandekagehuset ude i eventyrskoven, at når vi får nogle højst tvivlsomme forsikringer om, at det her er et projekt, der kan vare 20 år, så skal vi vente 20 år med at kræve en folkeafstemning.
Jacob Jensen (V), 2018-09-06:
Men jeg vil bare sige, at vi er helt med på at kigge på det, og vi kommer som sagt også om føje tid med et udspil til, hvordan vi kan få rekrutteret den arbejdskraft, der er nødvendig, for at vores velfærdssamfund kan fungere – ikke bare i dag og i morgen, men også om flere år.
Morten Messerschmidt (DF), 2024-04-05:
Må jeg bare gøre hr. Torsten Schack Pedersen opmærksom på, at de danske arrester og fængsler bugner med muslimer, muslimer uden et dansk statsborgerskab, som burde sendes ud af Danmark, men at det, som forsvaret altid procederer på, enten er artikel 3 om, at forholdene i deres hjemlande er umenneskelige, som man kalder det, eller artikel 8 om, at de ikke har noget familieliv?
Morten Østergaard (RV), 2016-03-01:
Og så kan man ikke i tre forsøg i dag – på trods af at statsministeren hævder at have sat sig grundigt ind i det – få et klart svar på, hvad regeringens samlede opfattelse er: Er der eller er der ikke et grønt plus i hvert af årene 2016, 2017 og 2018?
Kristian Jensen (V), 2006-02-07:
Nu er der så en lille tilbageførsel af et mindre område, der giver et engangsbeløb på 28 mio. kr. For det andet er jeg ret sikker på, at ud over at hr. Frank Aaen har læst, at noget af det her vil påvirke kommunerne, så har Kommunernes Landsforening det nok også.
Carsten Hansen (S), 2012-11-20:
I al beskedenhed synes jeg faktisk, vores forslag er lidt bedre, fordi det er en bredere indsats og ikke kun en indsatspulje, der retter sig mod 39 kommuner, men mod hele landet, og faktisk er en blivende pulje, og så har vi en bredere portefølje med to andre lovforslag.
Jørgen Arbo-Bæhr (EL), 2007-01-25:
Ifølge regeringens eget udspil til kvalitetsreform har man større forventninger om mere velstand, men forventer ikke flere hænder, så jeg kunne godt tænke mig at spørge statsministeren: Mener statsministeren, at der skal være flere eller færre ansatte inden for den sociale service i fremtiden?
Anne-Marie Meldgaard (S), 2002-05-23:
Med den lov, som ophæves i dag, deponerer vi lige pludselig bestemmelsen og beslutningen hos beskæftigelsesministeren, om det overhovedet skal blive til noget, og jeg nærer faktisk meget alvorlig tvivl om, hvorvidt reglerne om at offentliggøre en kønsopdelt lønstatistik nogen sinde træder i kraft under den nuværende regering.
Villy Søvndal (SF), 2004-11-19:
Det, man lægger op til her, tror jeg enhver forstandig vil bekræfte, er, at man får delt børn, sådan at de, hvis forældre har råd, kan være i de børnehaver, der er dyre, hvor der ikke er noget loft, altså de private, og forældre, der ikke har råd til at betale mere end loftet, vælger så de offentlige, og så har vi fået den de facto deling af børnene, vi har bekæmpet i en årrække.
Martin Lidegaard (RV), 2014-11-28:
Jeg vil gerne sige, uden at det skal udvikle sig til en meget stor diskussion om hele vores Afghanistanindsats – den har vi haft nogle gange – at jeg måske synes, det er for enkelt ikke at kalde vores Afghanistanindsats for en succes eller at kalde den en decideret fiasko, som både hr. Holger K. Nielsen og hr. Nikolaj Villumsen meget entydigt gør.
Kirsten Normann Andersen (SF), 2021-04-08:
Og en af løsningerne på at sikre noget mere kontinuitet er jo netop også, som jeg prøvede at nævne i min ordførertale, at man i højere grad også tænker, at det samme personale skal tage sig af de samme borgere, og der er kemi afgørende, der er det vigtigt, at borgerne har indflydelse på, hvem det er, der kommer, og hvordan opgaverne bliver løst.
Marlene Harpsøe (DF), 2011-05-02:
Hvis det er, at man ikke får frakendt retten til at have med dyr at gøre og man har begået en meget, meget grov dyremishandling, jamen så er det vel en blåstempling af, at selv om man har gjort det her den ene eller de to gange, skal man stadig væk have lov til at have med dyr at gøre, det kan man godt finde ud af.
Ole Vagn Christensen (S), 2007-10-09:
Jeg håber, at vi kan komme ind i en drøftelse af det, så vi også kan overbevise hinanden om, at det faktisk er meget fornuftigt, hvis man vil fremme en udvikling omkring det økologiske, så der kan blive en bedre forståelse for, hvorfor det er så nødvendigt med økologi, og hvorfor det er så nødvendigt, at vi ændrer livsstil her.
Keld Albrechtsen (EL), 2001-02-27:
Det er nemlig lige nøjagtig, hvad det svenske formandskabs program er gennemsyret af, og derfor vil jeg godt spørge hr. Claus Larsen-Jensen: Hvorfor er det overhovedet ikke omtalt i det forslag til vedtagelse, som det store flertal i Folketinget har fremsat?
Kristian Thulesen Dahl (DF), 2003-04-08:
På kort sigt vil arbejdsløsheden stige, og risikoen er, at den stiger enormt på grund af de tilpasninger, der er nødvendige som følge af EU-medlemskabet, og at mange i f.eks. landbrugssektoren vil ryge direkte ud i arbejdsløshed som ineffektive små landbrug, der ikke er plads til i et udvidet EU.
Ole Stavad (S), 2003-05-28:
Jeg kan ikke lade være med at sige til statsministerens afsluttende bemærkninger, at hvis det er sådan, at man mener alting, hvilket Venstre jo i øjeblikket gør i forhold til efterlønnen, hvor forskellige Venstrefolk er ude med alle mulige slags meldinger, så er det jo svært at sige, at der ikke er nogen, der har sagt noget, som kan foranledige noget.
Kristian Thulesen Dahl (DF), 2018-02-27:
Men i hvert fald er det, jeg har oplyst her, gået igen i Jyllands-Postens og andre mediers afdækning, nemlig at det er folk, der er kommet fra Iran og har fået asyl i Italien, som er kommet til Danmark på det grundlag, at de ikke kan være sammen som en familie, og nu er de pludselig sammen her et par år efter.
Astrid Krag (S), 2012-01-11:
De nyeste tal på området fra 2010 viser jo desværre, at hvor der for 1998-2006 var et fald i antallet af daglige rygere, når vi snakker de 15-årige, er det fald standset, så vi nu har 11 pct. af pigerne og 10 pct. af drengene, når vi snakker de 15-årige, som er dagligrygere.
Lennart Damsbo-Andersen (S), 2010-05-31:
Inde i mit sind er der da ikke nogen tvivl om, at i det øjeblik vi træffer den beslutning her – eller den borgerlige regering og Dansk Folkeparti gør, for det får i hvert fald ikke min stemme – vil der være en situation ude på arbejdsmarkedet, hvor arbejdstagere og arbejdsgivere bliver nødt til at forholde sig til det her.
Dennis Flydtkjær (DF), 2016-01-19:
Det her skal jo ses i det lys, at vi egentlig gerne havde fortsat med den gamle ordning, og for at man kunne det, krævede det i 2015 et kompromis med bl.a. SF og Alternativet, hvor deres del af betalingen jo var, at det så skulle være en grøn model fremadrettet.
Ole Sohn (SF), 2004-05-19:
Det har man jo illustreret ved, at man i forbindelse med finansloven har skåret enhver form for støtte fra til almennyttige blade, som giver et væsentligt bidrag som fødekæde til pressen og til den demokratiske proces i samfundet, og det er selvfølgelig også medvirkende til, at vi har ønsket at fremsætte forslaget.
Mogens Lykketoft (S), 2002-10-03:
For at understrege de her sammenhænge vil jeg sige, at regeringspartierne jo har haft, jeg havde nær sagt, uanset hvor meget SR-regeringen lagde oven på sundhedsbudgetterne, en valgkamp, hvor man ville lægge ekstra halvanden milliard kroner oveni, for at der kunne opereres mere og hurtigere.
Ole Birk Olesen (LA), 2015-03-17:
Hvis et hus koster 3 mio. kr., så kan man i princippet komme til at betale skat af 3 mio. kr., som udgøres både af grunden, som huset står på, og af selve huset og selve beliggenheden – alt er indregnet i ejendomsværdiskatten.
Poul Nyrup Rasmussen (S), 1997-10-07:
Lov om offentlig regulering af boligforhold m.v. Som følge af opdelingen af den gældende lejelovgivning i tre selvstændige love er der behov for at udskille og samle de dele af den gældende lovgivning, som vedrører den offentlige regulering, i én særskilt ny lov.
Torsten Gejl (ALT), 2021-02-11:
Selv om det her beslutningsforslag ikke formmæssigt rigtig formår at løse problemet, er det jo rigtigt, at der er en udfordring, i forhold til vi har sat en 70-procentsreduktionsmålsætning, som ikke helt lever op til det forbrug, vi har i udlandet, og transport og sådan nogle ting.
Per Clausen (EL), 2011-05-03:
Og er beskæftigelsesministeren ikke enig med mig i, at det kan virke lidt besynderligt, at man ikke i forbindelse med finanslovforhandlinger og i forbindelse med arbejdet med finansloven i Beskæftigelsesministeriet kunne finde de her 8-9 mio. kr., som jeg har forstået på ministeren i en besvarelse, jeg har fået, at det her ville koste?
Jette Gottlieb (EL), 2022-03-22:
Vi er klar til at lave velfærdsaftaler, vi er klar til at lave forsøg, men vi er en lille smule forbavsede over, at regeringen vil rulle velfærdsaftalerne ud så hurtigt, efter forsøgene er sat i gang, og samtidig siger, at vi skal evaluere de forsøg, der har været.
Kim Edberg Andersen (DD), 2025-11-06:
I stedet for at jeg både skal have kørekort og pas med – jeg skal jo bruge passet, hvis jeg skal have lov til at komme til et EU-topmøde med regeringen; så skal jeg bruge mit pas, selv om jeg er folkevalgt, men det skal jeg – så kunne jeg jo have det på den her, og det er superfint.
Morten Homann (SF), 2003-01-24:
Men jeg synes, at man skylder at forholde sig til substansen i teksten, som rent faktisk, ud over hvad man ellers mener der kan være af problemer i en bestyrelse med eksternt flertal, er en yderligere præcisering og dermed en indskrænkning af de eksisterende bestemmelser omkring forskningsfrihed.
Lars Løkke Rasmussen (M), 2023-12-07:
Jeg må sige helt ærligt, at jeg ikke ved, hvor hr. Christian Friis Bach har belæg fra for at stå og sige: Jeg tror ikke, at der er nogen af de 80.000, der har støttet det her borgerforslag, der ikke anerkender Israels ret til selvforsvar.
Kristian Pihl Lorentzen (V), 2017-02-02:
F.eks. forsøges det at sætte et modsætningsforhold op imellem kollektiv trafik og asfalt, og derfor vil jeg gerne spørge ministeren, om ikke det er korrekt, at hovedparten af den kollektive trafik i Danmark rent faktisk køres på asfalt, nemlig i busser.
Gitte Lillelund Bech (V), 2003-12-12:
Jeg vil godt spørge hr. Nicolai Wammen: Når Socialdemokratiet foreslår, at virksomheder, som afskediger medarbejdere over 55 år, skal betale en bod på 50.000 kr., hvilke konsekvenser forventer Socialdemokratiet så det får?
Kim Behnke (FRI), 2000-04-13:
Det er altså sådan, at hvor der er afsagt dom, hvor man har haft hjemmel til at sende oplysningen, men hvor dommen er udstået, hvor straffen er udstået og vedkommende skal have en mulighed for igen at kunne komme ind på et kasino i Italien, eller hvor det var, så er der jo ingen garanti for, at det italienske kasino får den oplysning med, lige så lidt som ministeren tror, at de ikke vil tage vare på de oplysninger, der kommer, som kun bygger på anmeldelser.
Mai Henriksen (KF), 2012-11-02:
Når jeg oplever, at der bliver lækket direkte fra mandagens forhandlinger med forskningsministeren – i øvrigt et læk med løgnagtige oplysninger, som ingenting har på sig, om et andet parti end De Konservative, og det parti var også med til forhandlingerne – kan jeg bare konstatere, at der er forskellig praksis for, hvornår man godt kan lække noget, hvornår man godt kan informere, og hvornår man ikke kan informere.
Keld Albrechtsen (EL), 2000-03-30:
Det betyder som hovedregel, at det ministerrådsmøde, man snakker om på Europaudvalgsmødet, for længst er holdt, når referatet offentliggøres, og det vil sige, at hensynet til en dansk forhandlingsposition så i mange tilfælde ikke længere vil være til hinder for en offentliggørelse.
Jesper Petersen (SF), 2008-04-14:
Så intentionerne er udmærkede, og det umiddelbare indhold i forslaget er også udmærket, ikke mindst den forbedrede informationsudveksling, som skal medvirke til mindre skatteunddragelse og bedre muligheder for at efterforske sager, hvor banker m.v. på Isle of Man benyttes til at skjule skattepligtige indkomster for de danske skattemyndigheder.
Jann Sjursen (KRF), 2003-04-29:
USA opsagde ABM-traktaten, hvilket traktaten hjemler mulighed for, og efterfølgende har man forsøgt at komme i dialog - og er også kommet det - med Rusland, og man har også i forhold til NATO-partnerne igangsat nye studier, som skal udbrede missilskjoldprojektet til ikke bare at være et indre amerikansk anliggende, men til også at omfatte allierede og venner, som det hedder sig.
Kristian Thulesen Dahl (DF), 2009-09-08:
Helt konkret vil jeg sige, at vi har et synspunkt om, at hvis man som ung er ved at være færdiguddannet inden for et område, hvor man kan se, at man vader direkte ud i arbejdsløshed, så vil det være bedre, at man får mulighed for at fortsætte de studier, man er i gang med på det pågældende studium, frem for at man først skal gå ud i arbejdsløshed, så henvende sig i jobcenteret for så derefter at få et tilbud af jobcenteret, som kan være mere eller mindre nyttigt.
Keld Albrechtsen (EL), 1998-12-16:
Jeg vil godt spørge statsministeren: Det er vel korrekt opfattet, at tidsplanen er, at der nu kommer et topmøde i NATO, og derefter kommer der til juni et topmøde i EU, og så kan man forvente, at der bliver truffet beslutninger om det projekt, som jo går ud på, at koble EU og NATO sammen?
Rasmus Prehn (S), 2022-02-02:
Men vi har altså myndighedspersoner, som vi læner os op ad, i forhold til hvornår det er forsvarligt, og der har vi fået at vide, at man har brug for vinteren til at kigge ind i, hvordan hele situationen er, og på baggrund af det kan man så tage stilling, og det afventer vi.